Title: ประกาศกระทรวงการคลัง เรื่อง อนุญาตให้บริษัทเงินทุน บริษัทเงินทุนหลักทรัพย์ และบริษัท
เครดิตฟองซิเอร์ ประกอบกิจการจัดการโครงการแปลงสินทรัพย์เป็นหลักทรัพย์เพื่อเสนอต่อ             สำนักงานคณะกรรมการ ก.ล.ต

ประกาศกระทรวงการคลัง

ประกาศกระทรวงการคลัง
เรื่อง
อนุญาตให้บริษัทเงินทุน บริษัทเงินทุนหลักทรัพย์ และบริษัทเครดิตฟองซิเอร์
ประกอบกิจการจัดการโครงการแปลงสินทรัพย์เป็นหลักทรัพย์เพื่อเสนอต่อ
สำนักงานคณะกรรมการ
ก.ล.ต
-------------------
                        อาศัยอำนาจตามความในมาตรา
๒๐ (๖) แห่งพระราชบัญญัติการประกอบ
ธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์
พ.ศ. ๒๕๒๒ ซึ่งแก้ไขเพิ่มเติมโดยพระราช
กำหนดแก้ไขเพิ่มเติมพระราชบัญญัติการประกอบธุรกิจเงินทุน
ธุรกิจทรัพย์ และธุรกิจเครดิตฟอง
ซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘ และมาตรา ๕๔ (๔)
แห่งพระราชบัญญัติการประกอบ
ธุรกิจเงินทุนธุรกิจหลักทรัพย์และธุรกิจเครดิตฟองซิเอร์
พ.ศ. ๒๕๒๒ รัฐมนตรีว่าการกระทรวง
การคลังมีประกาศดังนี้

                        ข้อ
๑  ให้ยกเลิกประกาศกระทรวงการคลัง
เรื่อง การอนุญาตเป็นการทั่วไป
ให้บริษัทเงินทุน บริษัทเงินทุนหลักทรัพย์
และบริษัทเครดิตฟองซิเอร์ ประกอบกิจการจัดการ
โครงการแปลงสินทรัพย์เป็นหลักทรัพย์เพื่อเสนอต่อสำนักงานคณะกรรมการ
ก.ล.ต. และประกอบ
กิจการตัวแทนเรียกเก็บหนี้ ลงวันที่ ๕ พฤศจิกายน ๒๕๔๐
เฉพาะส่วนที่เกี่ยวกับการอนุญาตให้
ประกอบกิจการจัดการโครงการแปลงสินทรัพย์เป็นหลักทรัพย์เพื่อเสนอต่อสำนักงานคณะกรรมการ

ก.ล.ต.

                        ข้อ
๒  ในประกาศนี้
                        "นิติบุคคลเฉพาะกิจ"
หมายความว่า นิติบุคคลซึ่งจัดตั้งขึ้นเพื่อดำเนินการแปลง
สินทรัพย์เป็นหลักทรัพย์ตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็น
หลักทรัพย์
                        "การแปลงสินทรัพย์เป็นหลักทรัพย์"
หมายความว่า การรับโอนสินทรัพย์และ
การออกหลักทรัพย์จำหน่ายแก่ผู้ลงทุนโดยกำหนดให้ผลประโยชน์ตอบแทนแก่ผู้ถือหลักทรัพย์ขึ้น
อยู่กับกระแสรายรับที่เกิดจากสินทรัพย์ที่รับโอนมา
                        "สินทรัพย์"
หมายความว่า สิทธิเรียกร้องหรือสิทธิอื่นใดที่ก่อให้เกิดกระแสราย
รับขึ้นในอนาคต ไม่ว่ารายรับนั้นจะมีความแน่นอนหรือไม่ก็ตาม
เช่น สัญญาให้กู้ยืมเพื่อที่อยู่อาศัย 
หรือสิทธิตามสัมปทานสร้างถนนเก็บค่าผ่านทาง

                        ข้อ
๓ 
อนุญาตเป็นการทั่วไปให้บริษัทเงินทุน บริษัทเงินทุนหลักทรัพย์ และ
บริษัทเครดิตฟองซิเอร์
ประกอบกิจการจัดการโครงการแปลงสินทรัพย์เป็นหลักทรัพย์เพื่อเสนอ
ต่อสำนักงานคณะกรรมการ ก.ล.ต. โดยมีเงื่อนไขดังต่อไปนี้
                        ๑)
การจัดการโครงการแปลงสินทรัพย์เป็นหลักทรัพย์เพื่อเสนอต่อสำนัก
งาน ก.ล.ต. นั้น ต้องเป็นไปตามหลักเกณฑ์ เงื่อนไข
และวิธีการในการแปลงสินทรัพย์เป็น
หลักทรัพย์ตามที่คณะกรรมการ ก.ล.ต. ได้ประกาศกำหนด และ
                        ๒)
บริษัทเงินทุน บริษัทเงินทุนหลักทรัพย์ และบริษัทเครดิตฟองซิเอร์ แล้ว
แต่กรณี
จะต้องได้รับความเห็นชอบจากธนาคารแห่งประเทศไทยโดยให้ยื่นคำขอต่อธนาคาร
แห่งประเทศไทย
พร้อมทั้งรายละเอียดที่สำคัญเกี่ยวกับโครงการแปลงสินทรัพย์เป็นหลักทรัพย์นั้น 
ตลอดจนประเภทและโครงสร้างการถือหุ้นในนิติบุคคลเฉพาะกิจที่จะจัดตั้งขึ้น
ก่อนเสนอโครงการ
แปลงสินทรัพย์เป็นหลักทรัพย์ต่อสำนักงานคณะกรรมการ ก.ล.ต.
                        ทั้งนี้
ตั้งแต่บัดนี้เป็นต้นไป

                                                            ประกาศ
ณ วันที่ ๒๒ มิถุนายน พ.ศ.  ๒๕๔๑
                                                                             ธารินทร์  นิมมานเหมินท์

รัฐมนตรีว่าการกระทรวงการคลัง

[รก. ๒๕๔๑/พ๕๓ง/๑๑/๒๙ มิถุนายน ๒๕๔๑]

                                                                                                พรพิมล/พิมพ์/แก้ไข
                                                                                                ๔
ก.ค ๒๕๔๕  
                                                                                                A+B
(C)